Roger o Gonwy

Brawd Ffransisgaidd ac awdur Lladin o Gymru oedd Roger o Gonwy (Lladin: Rhosier Cambrensis) (bu farw 1360). Fel mae ei enw yn awgrymu, roedd yn frodor o dref Conwy, gogledd Cymru.Meic Stephens (gol.), Cydymaith i Lenyddiaeth Cymru (Gwasg Prifysgol Cymru).

Gyrfa
Er nad oes sicrwydd, mae'n debyg y cafodd ei eni yng Nghonwy tua dechrau'r 14g. Cafodd ei addysg ym Mhrifysgol Rhydychen. Daeth yn un o'r Brodyr Llwydion (Urdd Sant Ffransis) a chododd yn eu rhengoedd i ddal swyddi uchel gan gael ei benodi'n Weinidog Taleithiol yr Urdd yn Lloegr yn 1355. Bu farw yn 1360.

Gwaith llenyddol
Fel llenor, fe'i cofir am ei draethawd Lladin Defensio mendicatum ("Amddiffyniad Cardota"), mewn ymateb i feirniadaeth lem Richard FitzRalph, Archesgob Armagh, a oedd wedi ymosod yn hallt ar le tlodi a chardota yn nysgeidiaeth y Brodyr Llywdion.

Cyfeiriadau

Categori:Cristnogion o Gymru
Categori:Llenorion y 14eg ganrif o Gymru
Categori:Llenorion Lladin o Gymru
Categori:Marwolaethau 1360
Categori:Mynachod
Categori:Pobl o Gonwy
Categori:Urdd Sant Ffransis yng Nghymru